ddrg/super_eurlex huggingface dataset:
(21)

Aby sa bralo do úvahy možné hodnotenie produkcie sušeného krmiva, Komisia by mala na základe hodnotenia organizácie spoločného trhu pre sušené krmivo podávať Rade správu o sektore súvisiacom najmä s rozvojom oblastí so strukovinovým a iným zeleným krmivom, produkcii sušeného krmiva a ušetrených fosílnych palivách. Správa by mala obsahovať, ak je to potrebné, vhodné návrhy.
(2)

Zoznam druhov, ktorých dovoz do spoločenstva sa pozastavuje, bol naposledy ustanovený v nariadení Komisie (ES) 2087/2001 z 24. októbra 2001, ktorým sa pozastavuje dovoz exemplárov určitých druhov voľne žijúcich živočíchov a rastlín do spoločenstva ( 3 ); tento zoznam je potrebné vzhľadom na najnovšie dostupné informácie zmeniť a doplniť; kvôli prehľadnosti by sa malo nariadenie (ES) 2087/2001 zrušiť a nahradiť týmto nariadením.
(5)

chemikália monokrotofos bola pridaná na zoznam chemikálií, ktoré podliehajú dočasnému postupu PPS, ako pesticíd, o ktorom Komisia dostala informácie od dočasného sekretariátu vo forme poradného dokumentu pre rozhodovanie. Monokrotofos už podlieha dočasnému postupu PPS v takom rozsahu, že určité veľmi nebezpečné formy pesticídov, ktoré obsahujú monokrotofos, sú na zozname v prílohe III k Rotterdamskému dohovoru. Pred zhodnotením monokrotofosu spoločenstvom v rámci smernice Rady 91/414/EHS z 15. júla 1991 o umiestnení výrobkov na ochranu rastlín na trh ( 3 ), naposledy zmenenej a doplnenej nariadením (ES) č. 806/2003 ( 4 ), bola v rozhodnutí Komisie 2000/657/ES zo 16. októbra 2000, ktorým sa prijímajú rozhodnutia spoločenstva o dovoze pre určité chemikálie podľa nariadenia Rady (EHS) č. 2455/92 o vývoze a dovoze určitých nebezpečných chemikálií ( 5 ), naposledy zmenenom a doplnenom rozhodnutím 2001/852/ES ( 6 ) uvedená dočasná odpoveď týkajúca sa tých foriem pesticídov. Podľa nariadenia Komisie (ES) č. 2076/2002 z 20. novembra 2002, ktorým sa predlžuje časové obdobie uvedené v článku 8 ods. 2 smernice Rady 91/414/EHS, a ktoré sa týka nezahrnutia určitých aktívnych látok do prílohy I k tej smernici a odobratia povolenia pre výrobky na ochranu rastlín, obsahujúce tieto látky ( 7 ), bol mono krotofos vylúčený z prílohy I k smernici 91/414/EHS a povolenia pre výrobky na ochranu rastlín, ktoré ho obsahujú, mali byť odobraté do 25. júla 2003. Dočasná odpoveď uvedená v rozhodnutí 2000/657/EHS by preto mala byť nahradená definitívnym dovozným rozhodnutím;
(8)

existujúca legislatíva už stanovuje povinnosť pri osive, vrátane osiva, ktoré nie je finálne potvrdeného osivom obchodovateľným v spoločenstve, uvádzať, či osivo bolo chemicky ošetrené alebo či príslušná odroda bola geneticky modifikovaná. Mali by sa stanoviť detailné pravidlá pre uvádzanie vhodných ukazovateľov, ktoré sa uvedú na etiketu potvrdeného osiva dovážaného na základe tohto rozhodnutia. Tieto pravidlá by mali odrážať pravidlá ustanovené rozhodnutím 95/514/ES. V budúcnosti by mali byť aktualizované prílohy tohto rozhodnutia, s cieľom zabezpečiť, aby sa na dovážané osivo vzťahovali podmienky rovnocenné všetkým v súčasnosti platným predpisom, ktoré môžu zaviesť, najmä čo sa týka osiva dosiaľ definitívne nepotvrdeného;
(18)

Využívanie dôverných informácií môže spočívať v získaní alebo nakladaní s finančnými nástrojmi osobou, ktorá vie, alebo by mala vedieť, že informácie, ktoré má, sú dôverné informácie. V tomto ohľade by príslušné orgány mali zvážiť, čo by bežná a rozumná osoba za daných okolností mohla vedieť alebo mala vedieť. Okrem toho samotná skutočnosť, že tvorcovia trhu, inštitúcie s povolením konať ako protistrany alebo osoby s povolením vykonávať príkazy v mene tretích strán disponujúce s dôvernými informáciami sa sami obmedzujú, v prvých dvoch prípadoch na vykonávanie svojho zákonného podnikania, ktorým je nákup alebo predaj finančných nástrojov, alebo v naposledy uvedenom prípade, na poctivé vykonávanie príkazu, by sa nemala považovať za používanie dôverných informácií.
(6)

Postupy pri informovaní a prerokovaní na nadnárodnej úrovni by sa mali zabezpečiť vo všetkých prípadoch vytvárania SCE, s potrebným prispôsobením SCE vytvoreným ex novo, ak je to odôvodnené ich veľkosťou meranou, pokiaľ ide o zamestnanosť.
(1) NUTS 1999: Nomenklatúra územných štatistických jednotiek. (2) Musí byť vyplnené iba ak je domácnosť zaznamenávaná prvýkrát (ak sa vyžaduje vyplniť). (3) Počet hodín > 0 starostlivosti o deti v predškolských zariadeniach a v povinnej školskej dochádzke sú nezlučiteľné. (4) Hodnoty sú uvádzané v národných menách. Všetky hodnoty musia byť uvádzané jednotne. (5) Dovolené iba dovtedy, pokiaľ hrubé zložky príjmov nie sú povinné. (6) Ak sú chýbajúce hodnoty imputované, tento kód je akceptovateľný iba vtedy, ak nie je možná žiadna imputácia. (7) Indikátory príjmu: Indikátor pozostáva z dvoch zložiek: 1. formát (čistý/hrubý) zberu (môže byť odlišný od zaznamenaného formátu); 2. imputačný faktor = vyzbieraná hodnota rozdelená podľa zaznamenanej hodnoty. (8) Všetky premenné, z ktorých sa vytvára cieľová premenná, musia byť hodnotené tak, aby sa dala určiť hodnota indikátora. (9) Nasledujúce číslice budú spojené s prvou číslicou bez akéhokoľvek oddeľovníka, čiže výsledok bude desatinné číslo. (10) Faktor, ktorým je nevyhnutné vynásobiť celkový hrubý príjem, celkový disponibilný príjem alebo celkový disponibilný príjem pred sociálnymi transfermi kvôli kompenzácii chýbajúcich individuálnych dotazníkov. (11) Povinné iba od 2007 a ďalej. (12) Všetky premenné, z ktorých sa vytvára cieľová premenná, musia byť hodnotené tak, aby sa dala určiť hodnota indikátora. (13) Hrubý znamená, že ani daň, ani sociálne príspevky nie sú odrátané od zdroja. (14) Ak hrubá hodnota je odvodená od čistej hodnoty, má byť vyplnená aj korešpondujúca čistá hodnota. Ak sú obidve hodnoty – čistá aj hrubá – vyzbierané, obidve majú byť aj zaznamenané. (15) Kód „-5“ v hodnote indikátora je povolený iba vtedy, keď hrubé zložky príjmu nie sú povinné. (16) V národnej mene. (17) Povinné iba pre členský štát používajúci odporúčanú regresnú metódu EUROSTAT-u alebo subjektívnu metódu na určenie imputovaného nájomného. (18) Zberané iba vtedy, keď sa na kalkuláciu imputovaného nájomného používa subjektívna metóda. (19) ►M2 ◄ (20) Povinné iba pre členské štáty, ktoré nemajú iný zdroj na výpočet rozdielov v platení medzi pohlaviami (the gender pay gap) ako EU-SILC. (21) ISCO – 88 (COM): Medzinárodná klasifikácia zamestnaní (pre európske účely), verzia 1988. (22) ►M1 NACE Rev. 2 ◄ : Štatistická klasifikácia odvetvia ekonomickej činnosti v Európskom spoločenstve, ►M1 Rev. 2 ◄ . (23) Osoba sama má byť zahrnutá v čísle ako zamestnanec. (24) Táto premenná, s výnimkou firemného auta, bude vyzbieraná od roku 2007 a neskôr. (25) PY035N patrí k „iné položky nepovažované za časť príjmu“ (26) PY080N patrí k „iné položky nepovažované za časť príjmu“ (27) Bude zaznamenané iba ak možnosti štúdia ukazujú, že je to možné. (28) PY035N a PY080N patrí k „iné položky nepovažované za časť príjmu“
(14)

V druhom prípade, keď spoločnosť žiadateľa bola prepojená so spoločnosťou, na ktorú sa vzťahujú opatrenia, sa zistilo, že tento fakt by nemal spoločnosti automaticky odňať možnosť byť predmetom váženého priemeru colného rozpätia uplatniteľného na spolupracujúce spoločnosti, ktoré neboli súčasťou vzorky. V skutočnosti sa skúmalo, či obidve z prepojených spoločností, ak by sa brali do úvahy spoločne, by boli vybrané do vzorky vyvážajúcich výrobcov podľa výberových kritérií stanovených v odôvodnení 11 nariadenia (ES) č. 74/2004. Keďže by tomu zrejme tak nebolo, vzťah medzi obidvoma spoločnosťami nemá vplyv na zistenia uvedeného nariadenia. Na základe týchto faktov vzhľadom na dôslednú snahu Komisie posudzovať všetky prepojené spoločnosti ako jeden celok, ktorý podlieha rovnakému clu, sa rozhodlo, že táto spoločnosť by tiež mala podliehať colnej sadzbe uplatniteľnej na spolupracujúce spoločnosti, ktoré neboli súčasťou vzorky (t. j. 7,6 %), a mala by teda byť doplnená do zoznamu v prílohe.
(1) Táto položka zahŕňa väčšinu odoslaní a prijatí, t. j. transakcie, v súvislosti s ktorými: — je vlastníctvo prevedené z osoby, ktorá sídli v krajine na osobu, ktorá tam nesídli — platba alebo náhrada v naturáliách sa uskutočňuje alebo sa uskutoční. (2) Vrátane dodávok náhradných dielov a iných náhradných tovarov za úhradu. (3) Vrátane finančného prenájmu: splátky na prenájom sú vypočítané tak, aby pokryli celú alebo takmer celú hodnotu tovaru. Riziká a výnosy z vlastníctva prechádzajú na nájomcu. Po ukončení zmluvy sa nájomca stáva zákonným vlastníkom tovaru. (4) Dodávky vráteného a náhradného tovaru pôvodne zaznamenaného pod kódmi 3 až 9 stĺpca A by malo byť zaznamenané pod zodpovedajúcimi kódmi. (5) Spracovanie zahŕňa operácie (premena, výstavba, montáž, zlepšenie, renovácia…) s cieľom vyrobiť nový alebo skutočne kvalitnejší druh tovaru. To nevyhnutne neznamená zmenu v zaradení produktu. Spracovateľské aktivity na účet spracovateľa nie sú zahrnuté pod týmto kódom a mali by byť zaznamenané pod kódom 1 stĺpca A. (6) Transakcie zaznamenávané pod týmto bodom by mohli byť, napríklad: transakcie, ktoré nezahrňujú prevod vlastníctva, napríklad oprava, prenájom, pôžička, operatívny leasing a iné spôsoby dočasného použitia trvajúce menej ako dva roky, okrem spracovania na základe zmluvy (dodávka alebo vrátenie). Údaje o transakciách zaznamenávaných s týmto číselným znakom by sa nemali zasielať Komisii (Eurostat). (7) Transakcie zaznamenávané pod kódom 8 stĺpca A zahrňujú iba tovar, ktorý nie je faktúrovaný samostatne, ale na ktorý je vystavená jedna faktúra, ktorá pokrýva celú hodnotu práce. Ak to neplatí, transakcie by sa mali zaznamenávať pod kódom 1.
(115)

Na základe toho by konečné clá mali byť takéto:



Krajina Spoločnosť Rozpätie eliminácie ujmy Rozpätie dumpingu Sadzba antidumpingového cla Navrhované antidumpingové clo Austrália Leading Synthetics Pty Ltd 19,8 % 7,8 % 7,8 % 66 EUR/t Novapex Australia Pty Ltd 26,3 % 15,9 % 15,9 % 128 EUR/t Všetky ostatné spoločnosti 26,3 % 15,9 % 15,9 % 128 EUR/t ČĽR Sinopec Yizheng Chemical Fibre Company Ltd 27,3 % 22,9 % 22,9 % 184 EUR/t Changzhou Worldbest Radici Co. Ltd 27,1 % 0 % 0 % 0 EUR/t Jiangyin Xingye Plastic Co. Ltd 20,9 % 18,4 % 18,4 % 157 EUR/t Far Eastern Industries Shanghai Ltd 21,2 % 2,6 % 2,6 % 22 EUR/t Yuhua Polyester Co. Ltd. of Zhuhai 27,3 % 22,9 % 22,9 % 184 EUR/t Guangdong Kaiping Polyester Enterprises Group Co. and Guangdong Kaiping Chunhui Co. Ltd 27,3 % 22,9 % 22,9 % 184 EUR/t Yibin Wuliangye Group Push Co., Ltd (Sichuan) and Yibin Wuliangye Group Import & Export Co., Ltd. (Sichuan) 27,3 % 22,9 % 22,9 % 184 EUR/t Hubei Changfeng Chemical Fibres Industry Co. Ltd 26,2 % 18,5 % 18,5 % 151 EUR/t Všetky ostatné spoločnosti 27,3 % 22,9 % 22,9 % 184 EUR/t Pakistan Gatron (Industries) Ltd 22,1 % 0 % 0 % 0 EUR/t Novatex Ltd 22,1 % 0 % 0 % 0 EUR/t Všetky ostatné spoločnosti 22,1 % 0 % 0 % 0 EUR/t
(5)

štandardné požiadavky by mali zahŕňať všetky kritériá, ktoré sa ustanovujú v rozhodnutí 90/638/EHS. V záujme väčšej dôslednosti by mali byť zosúladené so štandardnými požiadavkami na oznamovanie údajov ohľadne programov eradikácie a boja proti chorobám zvierat, ktoré sa ustanovujú v rozhodnutí 2002/677/EHS,
(3)

Správa týchto dohôd by mala byť založená na dovozných licenciách. Preto by sa mali stanoviť podrobné pravidlá na predkladanie žiadostí a informácií, ktoré musia byť uvedené v žiadostiach a licenciách, odlišne od článku 8 nariadenia Komisie (ES) č. 1291/2000 z 9. júna 2000, ktorým sa ustanovujú podrobné pravidlá pre uplatňovanie systému dovozných a vývozných licencií a osvedčení s vopred stanovenou sadzbou náhrady pre poľnohospodárske výrobky ( 7 ), ako bolo naposledy zmenené a doplnené nariadením (ES) č. 325/2003 ( 8 ). Okrem toho by sa malo ustanoviť pre licencie, ktoré majú byť vydané po období posudzovania, uplatnenie samostatného percenta akceptácie tam, kde je to vhodné. Je v záujme dovozcov a vývozcov, aby umožnili stiahnutie žiadosti o licenciu po pevnom stanovení koeficientu akceptácie.
(1)

Nariadenie Komisie (ES) č. 831/2002 zo 17. mája 2002, ktorým sa vykonáva nariadenie Rady (ES) 322/97 o štatistike Spoločenstva, so zreteľom na prístup k dôverným údajom na výskumné účely ( 2 ), ktorého cieľom je, so zámerom umožniť vypracovanie štatistických záverov na vedecké účely, stanoviť podmienky, na základe ktorých sa môže poskytnúť prístup k dôverným údajom zasielaným do orgánov Spoločenstva, a pravidlá spolupráce medzi Spoločenstvom a vnútroštátnymi orgánmi na uľahčenie tohto prístupu.
(6)

Vo svetle Dohody Svetovej obchodnej organizácie (WTO) o poľnohospodárstve ( 8 ) by toto nariadenie nemalo vyňať pomoc pri vývoze, ani pomoc uprednostňujúcu domáce výrobky pred dovážanými. Členské štáty sú zaviazané vzdať sa poskytnutia akejkoľvek podpory, ktorá je v protiklade so záväzkami ustanovenými v tejto dohode. Pomoc smerom k nákladom na účasť na obchodných veľtrhoch, na štúdie alebo na konzultačné služby potrebné na uvedenie nového alebo už existujúceho výrobku na nový trh zvyčajne nepredstavuje pomoc pri vývoze. Súdny dvor vo svojom rozsudku z 19. septembra 2002 ustanovil, že akonáhle Spoločenstvo prijme akty týkajúce sa zriadenia spoločnej organizácie trhu v príslušnom sektore poľnohospodárstva, členské štáty sú zaviazané vzdať sa prijatia akéhokoľvek opatrenia, ktoré by ho mohlo narušiť alebo vytvoriť k nemu výnimky ( 9 ). Táto zásada sa taktiež uplatňuje v sektore rybného hospodárstva. Z tohto dôvodu by sa toto nariadenie nemalo uplatňovať na pomoc, ktorej objem je stanovený na základe ceny alebo množstva výrobkov uvedených na trh.
(19)

Úloha posudzovania by sa mala rozdeliť medzi príslušné orgány členských štátov. Pre každú účinnú látku by preto mal byť určený spravodajský členský štát. V prípade potreby by mal spravodajský členský štát zhodnotiť úplnosť kontrolného zoznamu, ktorý zabezpečuje oznamovateľ, a preskúmať a posúdiť poskytnuté informácie. Mal by oboznámiť EÚBP s výsledkami posúdenia a dať odporúčanie Komisii v súvislosti s rozhodnutím, ktoré má byť prijaté so zreteľom na príslušnú účinnú látku. Pre niektoré skupiny účinných látok treba, aby spravodajský členský štát úzko spolupracoval s iným spravodajským členským štátom pre danú skupinu. Pre každú skupinu treba určiť vedúceho spravodajcu, ktorý bude koordinovať takúto spoluprácu.
(9)

Členské štáty by mali preto prijať potrebné opatrenia na ochranu majiteľov cenných papierov, najmä tých s menšinovým podielom po nadobudnutí kontroly nad ich spoločnosťou. Členské štáty by mali zabezpečiť takúto ochranu tak, že osobe, ktorá nadobudla kontrolu nad spoločnosťou, uložia povinnosť predložiť všetkým majiteľom cenných papierov tejto spoločnosti ponuku na odkúpenie všetkých ich podielov za primeranú cenu v súlade so všeobecnou definíciou. Členské štáty by mali mať možnosť ustanoviť ďalšie nástroje na ochranu záujmov majiteľov cenných papierov, napr. povinnosť vykonať čiastočnú ponuku, ak navrhovateľ nenadobúda kontrolu nad spoločnosťou, alebo povinnosť oznamovať ponuku v rovnakom čase ako je nadobudnutá kontrola spoločnosti.
Isle of Man Company Registration M78647 - 1st Floor, Falcon Cliff, Palace Road, Douglas IM2 4LB, Isle of Man. Vlastník: John Arnold Bredenkamp.

Isle of Man Company Registration FC0021189 - Falcon Cliff, Palace Road, Douglas IM99 1ZW, Isle of Man; Hurst, Reading Berkshire RG10 0SQ, UK. Vlastník: John Arnold Bredenkamp.

Isle of Man Company Registration Q1962 - Cumbrae House, Market Street, Douglas IM1 2PQ, Isle of Man; 9 Columbus Centre, Pelican Drive, Road Town, Tortola, British Virgin Islands. Vlastník: John Arnold Bredenkamp.

18. Jongwe Printing and Publishing Company (PVT) Ltd (alias Jongwe Printing and Publishing Co., alias Jongwe Printing and Publishing Company)
(2)

Článok 25 nariadenia (ES) č. 1831/2003 stanovuje prechodné opatrenia pre žiadosti o povolenie doplnkových látok do krmív predložené v súlade so smernicou 70/524 skôr, ako sa to nariadenie začalo uplatňovať.
(6)

účinok mimoriadnych opatrení by sa mal posudzovať nepretržite až do 30. novembra 2004, najmä na základe informácií, ktoré poskytnú členské štáty. O prijatí prípadných ďalších opatrení by sa malo uvažovať s ohľadom na výsledky tohto posúdenia,
(4)

So zreteľom na vyššie uvedené zásady 10. júla 2003 Rada guvernérov rozhodla, že najneskôr od 1. januára 2012 by sa mal na obstarávanie eurobankoviek uplatňovať spoločný prístup Eurosystému k výberovému konaniu na základe súťaže (ďalej len „jednotné výberové konanie Eurosystému“). NCB, ktoré majú internú tlačiareň alebo ktoré využívajú štátnu tlačiareň, sa môžu rozhodnúť, že sa nezúčastnia na jednotnom výberovom konaní Eurosystému. V takých prípadoch zostanú tieto tlačiarne zodpovedné za výrobu eurobankoviek, ktoré boli pridelené ich NCB v súlade s kľúčom základného imania, ale budú vylúčené z účasti na jednotnom výberovom konaní Eurosystému. NCB sa môžu rozhodnúť, že sa neskôr zapoja do jednotného výberového konania Eurosystému. Takéto rozhodnutie by bolo neodvolateľné.
(8)

Skúsenosti ukázali, že dobrý zdroj informácií týkajúci sa všetkých zásielok vstupujúcich do spoločenstva má zásadný význam pri znižovaní podvodov a vyhýbaní sa kontrolám. Kontrola záznamov je kľúčovým znakom tohto postupu zhromažďovania informácií, ale je to závažná a na čas náročná úloha, ktorá by sa mala zautomatizovať elektronickými prostriedkami, kdekoľvek je to možné.
(69)

Vývozné ceny z ČĽR do USA, jeden z významných vývozných trhov čínskych vyvážajúcich výrobcov a trh, na ktorom nie sú v platnosti žiadne opatrenia, boli v priemere výrazne nižšie ako vývozné ceny do Spoločenstva. Keďže sa vývozné predaje z ČĽR do Spoločenstva, ako sa stanovuje v odôvodnení 54, uskutočňovali na dumpingovej úrovni, naznačuje to, že vývozy do USA a na trhy ostatných tretích krajín boli pravdepodobne dumpingové ešte vo vyššej miere ako vývozné predaje do Spoločenstva. Dospelo sa tiež k záveru, že úroveň vývozných cien do USA a ostatných tretích krajín možno považovať za ukazovateľ pravdepodobnej cenovej úrovne vývozných predajov do Spoločenstva, ak by sa opatrenia zrušili. Na základe toho a vzhľadom na nízke cenové úrovne vývozu na trhy tretích krajín sa dospelo k záveru, že existuje výrazný priestor na zníženie vývozných cien do Spoločenstva, v dôsledku čoho by sa tiež zvýšil dumping.
– – Obsahujúce škrob, glukózu, glukózový sirup, maltodextrín alebo maltodextrínový sirup patriace do podpoložiek 1702 30 51 až 1702 30 99, 1702 40 90, 1702 90 50 a 2106 90 55 alebo mliečne výrobky:

– – – Obsahujúce škrob, glukózu, glukózový sirup, maltodextrín alebo maltodextrínový sirup patriace do podpoložiek 1702 30 51 až 1702 30 99, 1702 40 90, 1702 90 50 a 2106 90 55 alebo mliečne výrobky:
(9)

Na to, aby sa umožnilo prevádzkovateľom splniť tieto požiadavky, mali by sa v najvyššej možnej miere zosúladiť ustanovenia upravujúce zahraničný obchod s drogovými prekurzormi s ustanoveniami upravujúcimi v rámci Spoločenstva obchod s drogovými prekurzmi, ktoré sa úplne získali, vyrobili alebo prepustili do voľného obehu v Spoločenstve.
(9)

Zároveň je vhodné stanoviť isté výnimky v prípade výrobkov z bravčového mäsa a iných výrobkov s obsahom bravčového mäsa, vyrobených z mäsa, ktoré bolo na Sardíniu privezené ako čerstvé bravčové mäso v súlade so smernicou Rady 64/433/EHS z 26. júna 1964 o zdravotných problémoch, ktoré ovplyvňujú obchod s čerstvým mäsom v rámci Spoločenstva ( 10 ), alebo v súlade so smernicou 2002/99/ES alebo v súlade so smernicou Rady 77/99/EHS z 21. decembra 1976 o riešení hygienických otázok pri obchodovaní s mäsovými výrobkami v Spoločenstve ( 11 ), prípadne v súlade s niektorými požiadavkami tohto rozhodnutia.
(3)

So zreteľom na dôležitosť údajov o zamestnanosti a nezamestnanosti, súčty pre tieto ukazovatele by mali byť konzistentné bez ohľadu na to, či boli vyrátané na základe ročnej časti výberového súboru alebo na základe ročného priemeru štyroch štvrťročných častí výberového súboru.
(3)

Aby sa uľahčili cezhraničné zlúčenia alebo splynutia, malo by sa stanoviť, že na každú spoločnosť ktorá sa podieľa na cezhraničnom zlúčení alebo splynutí, ako aj na každú zúčastnenú tretiu osobu sa naďalej vzťahujú predpisy a formálne náležitosti vnútroštátneho práva, ktoré by sa uplatňovalo v prípade vnútroštátneho zlúčenia alebo splynutia, ak nie je v tejto smernici ustanovené inak. Žiadne z predpisov a formálnych náležitostí vnútroštátneho práva, na ktoré odkazuje táto smernica, by nemali zavádzať obmedzenia slobody usadiť sa ani obmedzenia voľného pohybu kapitálu, ak nie sú odôvodnené podľa judikatúry Súdneho dvora, a to najmä požiadavkou verejného záujmu, a sú zároveň potrebné a primerané na dosiahnutie takýchto prevažujúcich požiadaviek.
(8)

Situácia týkajúca sa ochorenia v regiónoch, ktoré nie sú uznané ako regióny bez výskytu vezikulárnej choroby ošípaných, by prostredníctvom obchodovania so živými ošípanými mohla tiež ohroziť hospodárstva s ošípanými v iných regiónoch Talianska. Z regiónov, ktoré nie sú uznané ako regióny bez výskytu vezikulárnej choroby ošípaných, by sa preto nemali ošípané premiestňovať do iných regiónov Talianska s výnimkou prípadov, keď pochádzajú z hospodárstiev, ktoré spĺňajú určité podmienky.
(13)

Keďže cieľ tohto nariadenia, a to vytvorenie spoločných štatistických noriem, ktoré by umožňovali vypracovanie harmonizovaných údajov o odbornom vzdelávaní v podnikoch, nemožno uspokojivo dosiahnuť na úrovni samotných členských štátov, ale ho možno lepšie dosiahnuť na úrovni Spoločenstva, môže Spoločenstvo prijať opatrenia v súlade so zásadou subsidiarity podľa článku 5 zmluvy. V súlade so zásadou proporcionality podľa uvedeného článku neprekračuje toto nariadenie rámec nevyhnutný na dosiahnutie uvedeného cieľa.
(8)

Prievozné lode typu Ro-Ro zvlášť ľahko podliehajú narušeniu bezpečnosti, hlavne vtedy, ak prevážajú pasažierov, ako aj náklad. Mali by sa prijať primerané opatrenia na základe hodnotení rizík, ktoré by zaisťovali, že autá a nákladné vozidlá určené na prepravu na prievozných lodiach typu Ro-Ro na domácich a medzinárodných linkách by nepredstavovali riziko pre plavidlo, pre jeho pasažierov a posádku ani náklad. Opatrenia by sa mali prijať spôsobom, ktorý čo najmenej zdržiava plynulosť prevádzky.
(22)

Opakované krmivové krízy ukázali, že zlyhania v ktorejkoľvek fáze krmivového reťazca môžu mať významné hospodárske dôsledky. Vzhľadom na charakteristiku produkcie krmív a zložitosť ich distribučného reťazca je stiahnutie krmív z trhu zložité. Náklady na nápravu hospodárskej škody v rámci potravinového a krmivového reťazca sa často hradia z verejných zdrojov. Nápravu tohto hospodárskeho dôsledku pri nízkych nákladoch pre spoločnosť by bolo možné zlepšiť, ak by bol prevádzkovateľ, ktorého činnosť spôsobila hospodársku škodu v krmivárskom odvetví, finančne zodpovedný. Avšak zriadenie všeobecného povinného systému finančnej zodpovednosti a finančných záruk, napríklad formou poistenia platného pre všetky krmivárske podnikateľské subjekty, nemusí byť možné alebo vhodné. Komisia by preto mala hlbšie zvážiť túto otázku a vziať do úvahy ustanovenia platných právnych predpisov, s ohľadom na zodpovednosť v iných oblastiach, ako aj existujúce systémy a postupy medzi členskými štátmi. Preto by Komisia mala predložiť správu, podľa potreby sprevádzanú návrhmi právnych predpisov.
(19)

Usmernenia politiky EÚ vo vzťahu k tretím krajinám týkajúce sa mučenia a iného krutého, neľudského alebo ponižujúceho zaobchádzania alebo trestania okrem iného ustanovujú, že vedúci predstavitelia misií v tretích krajinách budú do svojich pravidelných správ zahŕňať analýzu výskytu mučenia alebo iného krutého, neľudského alebo ponižujúceho zaobchádzania alebo trestania v štáte ich akreditácie a opatrení prijatých na boj proti nim. Príslušné orgány by tieto a podobné správy vypracované príslušnými medzinárodnými organizáciami a organizáciami občianskej spoločnosti mali brať do úvahy pri rozhodovaní o žiadostiach o povolenie. Takéto správy by mali tiež popísať akékoľvek zariadenia používané v tretích krajinách na vykonanie trestu smrti alebo na mučenie alebo iné kruté, neľudské alebo ponižujúce zaobchádzanie alebo trestanie.